
REGLEMENTĂRI EUROPENE CU PRIVIRE LA FUMAT

La nivelul Uniunii Europene, consumul de tutun reprezintă cel mai important risc pentru sănătate
 care poate fi evitat. În fiecare an, acesta provoacă moartea prematură a aproape 700 000 de persoane. Potrivit statisticilor, circa 50% dintre fumători mor prematur (în medie, cu 14 ani mai devreme).
În plus, fumătorii îşi petrec mai mulţi ani din viaţă suferind de probleme de sănătate. Consumul de tutun a fost asociat cu numeroase forme de cancer şi boli cardiovasculare şi respiratorii, cauzând mai multe probleme decât alcoolul, drogurile, hipertensiunea, excesul de greutate sau colesterolul mărit.
În ciuda progreselor semnificative, numărul fumătorilor din Uniune rămâne ridicat (28% din totalul populaţiei şi 29% din numărul tinerilor cu vârsta între 15 şi 24 de ani).

Priorităţi pentru politica în domeniu 

Tutunul creează o dependenţă puternică, iar 94% dintre fumători îşi dezvoltă acest obicei înainte de a împlini vârsta de 25 de ani. De aceea, politicile ar trebui să vizeze în primul rând prevenirea fumatului în rândul tinerilor.

Printre priorităţi se numără, de asemenea, sprijinirea persoanelor care vor să renunţe la fumat şi măsurile de protecţie contra fumatului pasiv. Obiectivele politice sunt transpuse în realitate prin măsuri legislative şi campanii de informare.

Comisia Europeană a lansat, la data de 16 iunie 2011, o nouă campanie intitulată „Ex-fumătorii sunt de neoprit
”. Scopul campaniei este să îi încurajeze pe fumătorii cu vârste cuprinse între 25 şi 34 de ani să renunţe la acest obicei. Campania deplasează atenţia de la pericolele asociate fumatului la avantajele renunţării la fumat, utilizând foşti fumători şi realizările lor ca modele de inspiraţie. Fumătorii care doresc să se lase de fumat pot apela şi la iCoach
, un instrument inovator special creat pentru a-i ajuta.

Campania anterioară, „HELP – Pentru o viaţă fără tutun”, derulată între 2005 şi 2010, a fost centrată pe prevenirea fumatului, renunţarea la fumat şi fumatul pasiv şi s-a adresat tinerilor cu vârste între 15 şi 25 de ani.

În Europa, procentul de fumători este de 29% din totalul populaţiei, iar fumatul rămâne, în continuare, principalul motiv aflat la baza cazurilor de deces şi îmbolnăvire care ar fi putut fi prevenite. În ultimele 12 luni, 31% din populaţia de fumători a U.E. a încercat să se lase de fumat.

Campania europeană „Ex-fumătorii sunt de neoprit” (2011-2013) îşi propune să îi încurajeze pe europeni să renunţe la fumat.

Campania deplasează atenţia de la pericolele asociate fumatului la avantajele renunţării la fumat şi oferă sfaturi practice, punând accent pe realizările foştilor fumători.

Publicul ţintă este format din fumători cu vârste cuprinse între 25 şi 34 de ani (28 de milioane de europeni)

Obiective:
· Să îi încurajeze pe cetăţeni să se lase de fumat şi să furnizeze asistenţa necesară în acest scop;

· Să crească gradul de conştientizare a pericolelor asociate fumatului;

· Să contribuie la îndeplinirea obiectivului propus de Comisie sub denumirea de „Europa fără fum de ţigară”.

Asistenţă on-line

În centrul campaniei „Ex-fumătorii sunt de neoprit” se află iCoach, platformă digitală de instruire menită să îi ajute pe fumători să se lase de fumat în ritmul care li se potriveşte, fie imediat, fie în viitorul apropiat.

La iCoach au acces fumătorii din toate ţările UE. Asistenţa le este oferită în limba maternă, prin intermediul Facebook. iCoach analizează obiceiurile asociate fumatului şi oferă, zilnic, asistenţă adaptată.

Campania mai include şi evenimente organizate la nivel naţional, destinate atât publicului larg, cât şi reprezentanţilor presei.

Noile reglementări la nivelul Uniunii Europne
Parlamentul European a votat la data de 8 octombrie 2013, un proiect de lege privind fumatul.

Decizia Parlamentului European nu este definitivă şi urmează să intre în cea mai importantă etapă – acordul Consiliului European, ceea ce înseamnă că vor urma negocieri între cele două organisme pentru o versiune finală a proiectului. După adoptarea variantei finale- COM (2012) 788 final
, ţările membre au la dispoziţie 18 luni pentru a adapta directiva la legislaţia naţională, ceea ce permite modificări suplimentare.
Noua Directivă europeană prevede interdicţia de introducere pe piaţă a ţigaretelor (slim) şi a ţigărilor facute manual. De asemenea se vor interzice ţigările cu arome. Acestă interdicţie se va aplica la patru ani după intrarea în vigoare a directivei, ce urmează a fi transpusă de către statele membre. Statele membre va trebui să interzică şi introducerea pe piaţă a unor produse din tutun care conţin aditivi într-un mod semnificativ sau măsurabil al efectului toxic sau de dependenţă.

Ţigările electronice care conţin nicotină peste un anumit nivel trebuie să fie autorizate ca produse farmaceutice şi numai dacă se demonstrează că au beneficii asupra sănătăţii.

Avertismentele combinate (ilustraţie plus text) cu privire la sănătate trebuie să acopere o suprafaţă de 75% pe ambele feţe.

Nu vor fi permise elemente de promovare pe pachete.

Se va crea un sistem de urmărire şi control al produselor pe baza de tutun către care vor raporta toate statele membre.

Poziţia României

Reacțiile României sunt împărțite, pe de o parte Ministerul Sănătății, susține inițiativa și o consideră benefică pentru populație, pe de altă parte, Guvernul României se opune unui asemenea proiect întrucât ar putea cauza pierderi la bugetul de stat în valoare de peste 1,5 miliarde lei.
În data de 27 februarie 2013, Comisia pentru afaceri europene din Camere deputaţilor a hotărât să emită un aviz motivat în sensul că propunerea de directivă nu este conformă cu principiul subsidiarităţii.
În data de 18 iunie2013 Comisia Europeană a transmis observaţiile sale cu privire la Avizul motivat privind nerespectarea subsidiarităţii.
BELGIA

Prin Decretul Regal din 15 mai 1990 şi 2 ianuarie 1991, este interzis fumatul în locuri accesibile publicului, fiind instituţii sau clădiri în care:

· se prestează servicii pentru public cu plată sau nu, inclusiv locuri în care sunt prezentate spre vânzare alimente şi/sau băuturi;

· unităţi de îngrijire pentru bătrâni;
· unităţi medicale;

· grădiniţe şi scoli;

· locuri pentru spectacole;

· locuri unde se organizeză expoziţii;

· locuri unde se practică sportul.

Spaţiile speciale prevăzute pentru fumat nu trebuie să depăşească mai mult de jumătate din totalul unei zone închise.

Există o excepţie pentru locurile unde se prezintă pentru consum produse alimentare şi/sau băuturi, şi unde suprafaţa destinată fumatului nu trebuie să depăşească 25 mp. Cu toate acestea trebuie să existe un sistem de climatizare şi eliminare a fumului.

Fumatul este interzis în locuri sau localuri unde produsele alimentare sunt fabricate, depozitate şi comercializate (Decretul Regal cu privire la fabricarea produselor alimentare).

Decretul Regal din 15 septembrie 1976 interzice consumul de tabac în transportul public (tramvai, autobuz, metrou). Fumatul este permis în compartimente speciale pentru tren, de exemplu. De la 1 ianuarie 2004, compartimentele speciale pentru fumători dispar din trenurile SNCB.
Fumatul la locul de muncă este reglementat prin Decretul Regal din 31 martie 1993, completat şi de art.148, 2 din Regulamentul General pentru Protecţia Muncii. Hotărârea prevede că angajatorul trebuie să ia măsurile necesare în vederea stabilirii unui mediu, atât în orele de lucru, cât şi în perioadele de odihnă, prin care să se respecte atât nevoile fumătorilor cât şi cele ale nefumătorilor. Această reglementarea are la bază toleranţa reciprocă, respectarea libertăţii individuale şi curtoazia. În plus, angajatorul trebuie să ia măsuri complementare pentru a reduce neplăcerile cauzate de fum.
De la data de 1 ianuarie 2006, fumatul este interzis la locul de muncă dacă nu este prevăzut un loc special pentru aceasta. 

Directiva europeană din 13 noiembrie 1989 cu privire la etichetarea pachetelor de ţigări, care a intrat în vigoare în anul 1992, are ca obiect să răspundă la tentativele fabricanţilor de ţigări de a limita impactul avertismentelor cu privire la sănătate. Prevederile acestei directive se regăsesc în Decretul Regal din 13 august 1990, modificat de Decretul Regal din 15 aprilie 1993.
Directiva prevede cum trebuie să fie etichetat pachetul:

· pe fiecare latură se menţionează nivelul de gudron şi nicotină;

· pe partea cea mai vizibilă se plasează avertismentul „afectează grav sănătatea”

· pe cealaltă faţă se trece un alt avertisment specific care alternează.

Fiecare stat a stabilit o listă de avertismente care sunt obligatorii.

În Belgia, avertismentele sunt următoarele:

„Fumatul provoacă cancer”

„Fumatul provoacă boli cardio-vasculare”

„Femei însărcinate: fumatul dăunează sănătăţii copilului”

„Pentru sănătatea voastră, nu fumaţi”.

Avertismentele trebuie să fie imprimate cu litere groase, pe un fond contrastant. Şi trebuie să acopere 8% din suprafaţa totală a unui pachet dacă avertismentele sunt menţionate în trei limbi. În Belgia, mesajele sunt transmise în cele trei limbi oficiale.
Directiva europeană din 6 iulie 1998 prevedea interzicerea publicităţii pentru produsele din tutun începând cu data de 30 iulie 2001 dar nu înainte de 30 iulie 2002 pentru presa scrisă. Sponsorizarea, de asemenea, nu va fi interzisă decât de la data de 30 iulie 2003 şi începând cu 2006 în cazuri excepţionale precum evenimentele sau activităţile de anvergură mondială.
Directiva europeană permite totodată statelor membre să ia măsurile cele mai severe cum este şi cazul Belgiei, cu Legea din 10 decembrie 1997, prin care a interzis publicitatea pentru produsele din tabac. Acestă lege a intrat în vigoare la 1 ianuarie 1999. Începând cu acestă dată toate formele de publicitate pentru produsele din tutun ca şi sponsorizarea din partea producătorilor produselor din tutun au fost interzise.
Există trei excepţii:

1. publicitatea pentru produsele din tutun din jurnalele şi periodicele străine în afara situaţiei în care această publicitate s-ar face pentru produsele care se află pe piaţa belgiană;

2. publicitate făcută în cadrul unui eveniment în care o comunicare este făcută de către un străin, în afara situaţiei în care publicitatea are ca obiect promovarea unor produse de pe piaţa belgiană;

3. publicitate în magazinele de tutun şi în broşurile pentru vinderea produselor din tutun; Totuşi, toate însemnele luminoase şi toată publicitatea pentru altceva decât numele mărcii sunt interzise.

De asemenea, această lege interzice publicitatea produselor de tutun pe alte produse care se află pe piaţă dar în numele unui produs din tutun (de exemplu, articolele de îmbrăcăminte).

De la 1 ianuarie 2004 se interzice vânzarea ţigărilor minorilor sub 16 ani. De asemenea, nu se pot vinde pachete de ţigări cu mai puţin de 19 ţigarete.
După 1 iulie 2011, s-a interzis fumatul în absolut toate spaţiile publice închise din Regat.
FRANŢA

Produsele din tutun nu pot fi vândute decât în debitele de tutun. Tutunul este taxat de către stat, care multă vreme a deţinut monopolul pentru fabricare.

Măsurile cu privire la sănătatea publică şi lupta împotriva tabagismului au început în anul 1976.

Aceste cerinţe se confruntă în mod natural cu interesele companiilor de tutun, care dispun de un lobby puternic. 

Prima lege franceză care a promovat lupta împotriva tabagismului a fost Legea din 9 iulie 1976 sau „Legea Veil”. Această lege limita publicitatea doar la presa scrisă. Legea interzicea sponsorizările manifestărilor sportive de către producătorii de ţigări. Ambalajele trebuiau să cuprindă un mesaj cu privire la sănătate. Interdicţiile cu privire la fumat trebuiau să existe în toate spaţiile publice.

În 1991, guvernul, prin elaborarea unei noi legi – „Legea Envin”, urmăreşte să întărească lupta împotriva alcoolismului şi tabagismului.

Legea Envin, din 10 ianuarie 1991 pune accent pe prevenire şi informarea publicului şi întăreşte caracterul restrictiv al Legii din 1976.

Această lege a suportat mai multe modificări: 

Legea din 27 ianuarie 1993 nuanţează interdicţia cu privire la publicitate, introducând anumite derogări cu privire la introducerea de publicitate pentru retransmisiile sportive televizate ale unor competiţii motorsport care se desfăşoară în străinătate ca şi pentru revistele de specialitate motorsport.

Legea din 18 ianuarie 1994 introduce obliigaţia de a aplica mesaje de avertizare cu privire la sănătate pe toate ambalajele produselor din tutun, nu doar pe pachetele de ţigări.

Legea din 24 iulie 2003 este axată pe protecţia minorilor. Este interzisă vânzarea de ţigări minorilor sub 16 ani. În caz de infracţiune, vânzătorul este pasibil de o amendă de 150 euro. De asemenea, se interzice desfacerea pachetelor pentru vânzarea ţigărilor la bucată, facilitând astfel cumpărarea acestora de către minori.

Acestă lege stabileşte şi un cadru de educaţie pentru sănătate, pentru clasele primare şi secundare, cu privire la riscurile la care te expune fumatul.

Legea 2009-879 din 21 iulie 2009 modifică legea precedentă prin introducerea interdicţiei de vânzare a produselor din tutun minorilor sub 18 ani. Decretul de aplicare al acestei legi a apărut în mai 2010.

Toate aceste legî sunt transpuse în Codul pentru Sănătate Publică.

Decretul nr.2006-1386 din 15 noiembrie 2006 fixează condiţiile de aplicare a interdicţiei de a se fuma în spaţii publice astfel încât să se prevină fumatul pasiv.

Sunt stabilite limitele de gudron, nicotină şi monoxid de carbon. Aceste informaţii trebuie să fie înscrise pe pachet.

Toate ambalajele produselor din tutun trebuie să conţină mesaje de avertisment cu privire la sănătate.

În cazul în care sunt încălcate prevederile cu privire la publicitate amenda poate ajunge la 100 000 euro.

Fumatul este interzis în locurile publice cum ar fi instituţiile, şcolile, cafenelele şi restaurantele, transportul în comun, locurile de muncă, cu excepţia locurilor special prevăzute pentru fumat. Incălcarea acestor prevederi este sancţionată cu amendă de 450 de euro.
IRLANDA
După martie 2004, s-a insterzis fumatul în toate locurile închise care au destinaţia de locuri de muncă.

Interdicţia de a se fuma este aplicabilă în restaurante, cafenele (pubs) şi discoteci. Legea nu prevede crearea de locuri speciale pentru fumat. Este prima ţară europeană care a luat astfel de măsuri. Contrar predicţiilor alarmiste ale deţinătorilor de pub-uri, aplicarea acestei măsuri a fost fără reale dificultăţi şi nu a avut un impact negativ.

La un an după intrarea în vigoare această măsură s-a bucurat de o largă susţinere populară, întrucât 93% din irlandezi s-au declarat satisfăcuţi, dintre aceştia 80% erau fumători
.

ITALIA

Legea din anul 1975 interzice fumatul în taxi, autobuze şi spitaluri.


În anul 2002 este adoptată o altă lege mai restrictivă, care va intra în vigoare la 10 ianuarie 2005. Se interzice fumatul în toate locurile publice (chiar şi în tutungerii), în afara spaţiilor amenajate pentru fumători. Crearea acestor spaţii nu este obligatorie. Acestea trebuie să reprezinte mai puţin de 50% din suprafaţa unei unităţi, să fie închise şi să fie dotate cu sistem de ventilaţie. Ele trebuie să se închidă cu uşi automate şi nu pot constitui locuri de trecere pentru nefumători
.

MAREA BRITANIE

Fumatul este interzis în transportul public, spaţii publice închise, precum şi locuri de muncă închise, inclusiv în vehicule de lucru. Există doar câteva excepţii limitate de la interzicerea fumatului. Fumatul este permis în hoteluri, în camere special prevăzute, case de îngrijire pe termen lung, aziluir paliative, închisori. Fumatul este permis în magazinele specializate doar pentru prelevare de probe.

Publicitatea şi promovarea produselor din tutun sunt interzise doar cu câteva excepţii. În marile magazine publicitatea în favoarea tutunului este interzisă . În micile magazine de vânzare cu amănuntul sunt pemise anunţuri pe afişe de format A5 (21 cm x 15 cm) şi trebuie să conţină un avertisment de sănătate care să ocume 30% din suprafaţa afişului. Într-un astfel de magazin este permis doar un afiş. Tutungeriile pot afişa materiale publicitare în interiorul magazinelor şi cu vedere spre exterior. Acestea nu sunt limitate ca dimensiuni dar trebuie să conţine avertismente cu privire la sănătate care să ocupe 30% din suprafaţa materialului publicitar. Din aprilie 2015 va fi interzisă publicitate în magazinele mici şi publicitatea din tutungerii cu vedere spreexterior. Publicitatea va fi permisă doar în interiorul tutungeriilor. Publicitatea sponsorizărilor nu sunt permise dar sponsorizările sunt permise.

Ambalajele produselor din tutun trebuie să conţină pe faţa pachetului, pe o suprafaţă de 30%, unul din cele două avertismente iar unul din cele 14 imagini avertisment trebuie să fie amplasată pe o suprafaţă de 40% din suprafaţa de pe spatele pachetului.

Legea sănătăţii
 din 2006 conţine mai multe aspecte legate de sănătatea publică, inclusiv de control al tutunului. Sub acest aspect, legea reglementează fumatul în locuri publice, locuri de muncă şi mijloacele de tansport în comun. Numeroase reglementări au fost emise în conformitate cu/şi pentru punerea în aplicare a legii sănătăţii.

Legea privind promovarea şi publicitatea tutunului din 2002
 reglementează publicitatea, promovarea şi sponsorizarea altfel decât în mass-media şi audiovizual. Au fost emise de asemenea şi numeroase alte reglementări în acord cu această lege. Unele dintre ele au fost abrogate prin Regulamentul din 2010. Unele rglementări rămân în vigoare doar până în aprilie 2015.

Reglementările privind publicitatea în audiovizual sunt prevăzute în Codul audiovizualului, care interzice plasarea de reclame referitoare la tutun în cadrul programelor audio-video.

Aspectele privin ambalarea şi etichetarea produselor din tutun sunt prevăzute în Regulamentul privind producerea produselor din tutun din 2002
, modificat de către Regulamentul privind producerea produselor din tutun din 2007
, în acord cu Legea privind protecţia consumatorilor din 1987
.
PORTUGALIA
Legea nr. 37/2007
 se referă la diverse aspecte privind consumul, vânzarea şi controlul produselor din tutun din Portugalia. După 1 ianuarie 2008, este interzis fumatul în toate locurile publice. Acestea includ clădiri publice, unităţi pentru alimentaţie publică, băuturi, transport în comun, locuri de muncă. 

Fumatul este permis dacă există spaţii cu ventilaţie către exterior şi spaţiul respective este separate de restul spaţiului.
În cafenele, restaurante şi cluburi, mai mici de 100 mp, proprietarul poate opta pentru a permite sau interzice fumatul. În spaţiile mai mari de 100 mp se pot crea zone pentru fumat (mai mici de 30% din spaţiu) sau un spaţiu separate fizic (de maxim 40%).

Sunt interzise toate formele de publicitate şi promovare a produselor din tutun prin intermediul mass-media.

Publicitatea în presa scrisă este permisă doar în publicaţiile destinate exclusiv unităţilor în care se vând produse din tutun.

 Se interzice distribuirea gratuită sau vânzarea unor produse sau bunuri de larg consum prin intermediul cărora se promovează produsele din tutun

SPANIA
După 2 ianuarie 2011, odată cu intrarea în vigoare a Legii 42/2010
 Spania a interzis fumatul în spaţiile publice închise, la locul de muncă, în transportul public, cafenele şi restaurante. Excepţii limitate fac hotelurile care trebuie să deţină camere speciale pentru fumători. Jurisdicţiile sub-naţionale pot adopta prevederi legale cu privire la fumat care să fie mai restrictive decât reglementările naţionale.

Publicitatea, promovarea şi sponsorizarea sunt în general interzise. Legea permite publicitatea doar în publicaţii tipărite în ţări din afara Uniunii Europene, în cazul în care aceste publicaţii nu sunt destinate în primul rand pieţei europene şi nu vizează minori.

Produsele de tutun trebuie să cuprindă pe faţa pachetului un avertisment din cele două stabilite de lege (“Fumatul ucide” şi “Fumatul dăunează grav sănătăţii”), pe o suprafaţă de 30% iar pe spatele pachetului, pe o suprafaţă de 40 % unul din cele 14 avertismente stabilite de lege.
SUEDIA

În conformitate cu legislaţia suedeză, zonele de fumat sunt prevăzute în toate tipurile de locuri de muncă şi spaţii publice. În restaurante fumatul este permis în încăperi speciale doar pentru fumat dar nu si pentru a a se lua masa sau pentru consumul de băuturi. În hoteluri fumatul este permis în camere speciale destinate oaspeţilor. În şcoli şi alte unităţi de îngrijire a copiilor fumatul este permis în spaţii speciale destinate fumatului pentru personal. Fumatul este interzis în mijloacele de transport, cu excepţia unora cum ar fi navele maritime care dispun de astfel de zone pentru fumat. Jurisdicţiilor locale pot adopta reglementări cu privire la fumat care să fie mai restrictive decât legislaţia naţională.

Publicitatea şi promovarea produselor din tutun este interzisă aproape în totalitate. Cu toate acestea, publicitatea este permisă la punctele de vânzare, cu condiţia ca aceasta să nu fie vizibilă în afara punctului de vânzare. Sponsorizarea unor evenimente şi activităţi este interzisă dar nu este interzisă sponsorizarea unor indivizi, grupuri, organizaţii sau guverne. Contribuţiile financiare, sponsorizările sau alte tipuri de ajutoare nu sunt mediatizate.

Pachetele produselor din tutun trebuie să conţină texte de avertizare pe 30% din faţa pachetului şi 40% din spatele pachetului. Existe două avertismente text pentru faţa pachetului şi 14 avertismente text pentru spatele pachetului, care se rulează periodic.

Legea tutunului din anul 1993
 este principala reglementare naţională cu privire la controlul tutunului şi fumat, urmată de mai multe modificări
,
,
.

Legea pentru radio şi televiziune
 interzice sponsorizarea programelor radio şi TV.


Legea privind libertatea presei
 prevede în mod expres că aceasta nu se aplică la publicitatea comercială pentru produsele din tutun.


Legea privind marketing-ul
 prevede sancţiuni pentru încălcarea prevederilor cu privire la publicitatea, promovarea şi sponsorizarea, prevăzute în Legea tutunului.

� http://ec.europa.eu/health/tobacco/introduction/index_en.htm


� http://www.exsmokers.eu/uk-en/index.html


� http://www.exsmokers.eu/uk-en/index.html


� http://eur-lex.europa.eu/LexUriServ/LexUriServ.do?uri=COM:2012:0788:FIN:RO:PDF


� http://www.cdep.ro/eu/examinare_pck.fisa_examinare?eid=205


� http://ftp.vub.ac.be/pub/exchange/ndacosta/outgoing/download/SIPES/fiches/sano31.html


� http://archive.wikiwix.com/cache/?url=http://www.otc.ie/uploads/1_Year_Report_FA.pdf&title=Bilan%20%C3%A0%20un%20an%20de%20l%27office%20irlandais%20contre%20le%20tabagisme


� http://www.senat.fr/lc/lc142/lc1425.html


� http://www.legislation.gov.uk/ukpga/2006/28/contents


� http://www.legislation.gov.uk/ukpga/2002/36/data.pdf


� http://www.legislation.gov.uk/uksi/2002/3041/made/data.pdf


� http://www.legislation.gov.uk/uksi/2007/2473/made/data.pdf


� http://www.legislation.gov.uk/ukpga/1987/43/pdfs/ukpga_19870043_en.pdf


� http://www.gmcs.pt/pt/lei-n-372007-de-14-de-agosto-lei-do-tabaco


� http://noticias.juridicas.com/base_datos/Admin/l42-2010.html


� http://www.tobaccocontrollaws.org/files/live/Sweden/Sweden%20-%20Tobacco%20Act%20of%201993%20.pdf


� http://www.tobaccocontrollaws.org/files/live/Sweden/Sweden%20-%20SFS%202010727.pdf


� http://www.tobaccocontrollaws.org/files/live/Sweden/Sweden%20-%20Amdt.%20Act.pdf


� http://www.tobaccocontrollaws.org/files/live/Sweden/Sweden%20-%20SFS%2020101317%20-%20national.pdf


� http://www.tobaccocontrollaws.org/files/live/Sweden/Sweden%20-%20Radio%20and%20TV%20Act.pdf


� http://www.tobaccocontrollaws.org/files/live/Sweden/Sweden%20-%20Freedom%20of%20Press%20Act.pdf


� http://www.tobaccocontrollaws.org/files/live/Sweden/Sweden%20-%20Marketing%20Act.pdf

